صباح الخير صباح الخير على الورد اللى فتح فى جناين مصر صباح العندليب يشــــدي بألحان السبوع يا مصر صــبـاح الدايه واللفه ورش الملح فى الزفه صباح يطلع بأعلىمنا من القلعه لباب النصر سلامتك يا مه يا مهره يـــــا حباله يا ولاده يا سـت الكل يا طاهره سلامتك من آلام الحيض من الحرمان من القهره سلامة نهدك المرضع سلامة بطنك الخضره هناكي وفرحة الوالده تضمي الولد يا والده يصونهم لك ويحميهم يكترهم يخليهم يجمع شــملهم بيكي يتمم فرحتك بيهم صباح الخير على ولادك صباح الياسمين والفل تعيشي ويفنو حسادك ويسقوهم كاسات الذل وبلغ يا ســـــــمير غطاس يا ضيف المعتقل سنوي بصوتك دا اللى كله نحاس صباح الخير على الثانوي وأهلا بيكو فى القلعه و باللي فى الطريق جايين ما دامت مصر ولاده و فيها الطلق و العاده هتفضل شمسها طالعه برغم القلعه و الزنازين